Det var dramatikk i forkant av turneringen da bilen til spilleren Tom Lehman ble beskutt mens han var på vei til flyplassen for å hente sin sønn. Lehman kjørte i vestlig retning på Bobby Jones Expressway da en bil passerte ham og han hørte en eksplosjon. Det ble senere funnet kulehull i vinduet. Lehman kom ikke til skade, og stilte til start i turneringen. Politiet arresterte og siktet en 26 år gammel mann for udåden neste dag.